لما بنتكلم في اصلاح القلوب او خلي قلبك ابيض يبقى اكيد اصلاح يعني فيه حاجة بايزة اصلا مش شغالة في قلبك محتاجة تدخل طب ما تخليني ازكى واعلى ونقول لنفسنا هو ليه اصلا قلب يفسد علشان اصلحه؟ وليه اصلا يسود علشان احتاج ابيضه
هو انا لو بعمل يعني عندي عربيتي بعمل لها الصيانة الدورية كل ميت كيلو بعمل لها الصيانة. اصلا مش هتبوز ولا يحصل لها حاجة محتاج تروح لميكانيكي. كزلك قلبك لو انت بتراعيه اول باول بتصونه اول باول
الموضوع حينتهي هتبقى انت اصلا في السقف مش بتتكلم في اللي احنا بنتكلم فيه ده اصلا. فهمت حاجة؟ النهاردة انا جاي اكلمك عن منزلة لو فعلا نجحت فيها وفر على نفسك كلام كتير قوي من اللي احنا عايزين نقوله. وهي منزلة المحاسبة الدقيقة لكل اعمالك. خليكم معنا
سلام عليكم. ربنا سبحانه وتعالى امرنا بالمنزلة الراقية ديت. منزلة المحاسبة اللي هي زي ما قلنا انت اصلا لو نجحت فيها هتلاقي الدنيا سهلة بعد كده لان انا اصلا مش
هوصل لقلبي سواد عشان احتاج بقى مش هنتكس انا ولسه هرجع تاني. انا مش هروح خالص عشان تقول لي ساعدني اصلاح قلب. انت اول باول وفي السريع. ربنا قال يا ايها الذين امنوا اتقوا الله ولتنظر نفس ما قدمت لغد واتقوا الله. ان الله خبير
بما تعملون لكن دايما بيقول لك يعني يعني ايه حاسب نفسي يعني اعمل ايه؟ انا هاديك مسال هيريحك خالص. هيفهمك يعني ازاي تكون المحاسبة؟ المحاسبة دي يا جماعة تخلينا نضرب مسال
انت ومعك واحد شريكك وشريكك ده اديته كل فلوسك اديته كل فلوسك وبعد كده دخلتوا في شركة مع بعض وخلاص الشركة شغالة وفي بضاعة والدنيا ماشية والمصنع شغال فجأة قالوا لك انت ما كنتش سألت قالوا لك انت عارف الراجل اشتركت معه ده؟ ده اصلا راجل مش كويس
وراجل خائن وراجل كسلان وراجل ممكن ياكل عليك فلوسك انت ما سألتش ليه ؟ فقلت طب وبعدين ده انا فلوسي كلها معي دلوقتي. ما ينفعش اطلع ان الشراكة ديت ايه الحل
الحل ان هي تقول طب خلاص انا هعوض الموضوع ده بان انا هكون على راسه واقف على راسه كل ورقة تطلع وديتها فين؟ كل ورقة دخلة دخلت باسم مين؟ كل مليم
راح فين وجه منين ؟ هاحاسبه على كل الارقام بحيس ان هو ما يقدرش يضحك علي وما يقدرش ياكل فلوسي الحل الوحيد مع الشريك الخائن دوت انك انت تحاسبه محاسبة دقيقة جدا ما يقدرش يفلت منك ولا ياكل منك حاجة. تعالى نتخيل نفسك انت
مع نفسك شركا روحك التي بين جنبيك ونفسك التي بين جنبيك شركاء شركاء في ايه؟ شركا في الوقت رأس مالك هو وقتك. هو ده الوقت اللي احنا هنقضيه مع بعض طول حياتنا
وهزه النفس كسولة ملولة ظلومة جهولة عايزة تريح مش عايزة تصلي مش عايزة آآ تحب النساء بتحب العادة السيئة بتحب التبرج بتحب اللي مش عارف ايه بتحب شهواتها بتحب الهوا ما بتحبش الالزامات ما تقوليش ما تعمليش ما تقوليش اعملي
ودي اللي قاعدة معي للاخر وما ليش غيرها. وما ينفعش اغض الشراكة ايه الحل هل انك هتعمل معه زي ما عملت مع الشريك الخائن دوت؟ هقف على دماغها ومش هسيبها
لحزة بلحزة كلمة بكلمة فرد بفرض. رحنا فين؟ وجينا منين؟ وقابلنا مين؟ وعملنا ايه؟ وليه وطول النهار كل لحزة اسألها ليه؟ والفلوس دي طلعت ليه؟ ودخلت لايه نيتك وانت بتعملي كزا؟ وايه نيتك وانت بتعملي كزا
لو عملت كده الدنيا هتبقى جميلة معك هتلاقي نفسك الفرائض مزبوطة تترك المحرمات افعل الطاعات انك انت بتحاسب حساب دقيق جدا فيسلم لك كل شيء بالتالي منزلة المحاسبة منزلة بتزبط لك امورك جدا
وتخلي علاقتك بربنا سبحانه وتعالى يعني منضبطة على الدوام المحاسبة دي كما قال ابن عمر اذا اصبحت فلا تنتظر المساء وازا امسيت فلا تنتظر الصباح. مش معنى ان انا بقول لك انك حاسس نفسك ان انت مش هتغلط. لأ
اكيد هيحصل غلط زي ما شريكك هيعرف ياخد منك حتة كده بس لو حصل غلط هعرفه بسرعة. ولما اعرفه بسرعة هيبقى سهل ان انا الم الموضوع في اوله قبل ما واحد يقول لي انا انتكست. ما انت كنت فين لغاية ما انتكست. وكنت نايم لغاية ما انتكست
انت حاسس خطوات الشيطان ما صحيتش الا لما لما الربح كله راح منك لو اول باول بحاسب هدرك الخطأ في السريع. وبالتالي هتوب في السريع وما فيش مانع اعاقب نفسي
لو هي خالفت عشان اعودها المرة الجاية ما تغلطيش الغلطة دي. وهيفضل كل بني ادم خطاء. لكن انت في السريع وازا فعلوا فاحشة او ظلموا انفسهم زكروا الله فا فاق السرعة فاستغفروا لذنوبهم وهزا يدل على شدة محاسبتهم لانفسهم خليكم معي
عايز المحاسبة بتاعتك تكون قوية جدا جدا. حاسب نفسك كل يوم. خلي كل يوم فيه ساعة كده تخلو مع نفسك وتحاسبها قلنا ايه؟ عملنا ايه؟ رحنا فين؟ جينا منين؟ كلمنا مين؟ واتكلمنا ليه
الكلمة دي كانت احسن من الكلمة ديت لأ والصلاة دي ما خشعناش فيها وهكزا عايز تعلي بقى اوي يبقى الجامد حاسب نفسك كل نص يوم هيدي وصية ابن عمر ازا اصبحت فلا تنتزر المساء. وازا امسيت فلا تنتزر الصباح. يعني ايه؟ يعني انا بصحى الصبح
قبل المغرب اكون محاسب نفسي. لان انا مفترض ان انا هموت المغرب ولو عدى علي المغرب اقول كويس اهو عدينا يبقى انا اكيد هموت الفجر. فتحسب نفسك قبل الفجر تكون مخلص كل حاجة
تخيل واحد بيعمل كده. هل ممكن ينام المغرب وهو ما صلاش العصر هل ممكن يفوت صلاة فجر هل ممكن ينام وهو ظالم سعيد ابن المسيب رحمه الله تعالى كان ازا دخل ينام دخل ينام قال لاهله استودعكم الله
الذي لا تضيع ودائعه فلعلها الليلة التي لا اصحو منها ابدا انت متخيل الراجل ده بيصلي ازاي متخيل الراجل ده بيزلم اهله؟ انت متخيل الراجل ده ياكل ميراس انت متخيل الراجل دوت بيشوف افلام اباحية او يعمل عادة سيئة
لا يمكن ابدا حتى الطاعة بتاعتك هتبقى مختلفة. هتلاقي نفسك مجتهد قوي. حتى لو انت من الطائعين يا عم ما تعملش محرمات. لا طاعتك هتبقى احسن جامدة. كان واحدة عابدة في مكة كانت يعني
اوي فقيل لها يعني انت بتعملي كده ازاي؟ فقعدوا يراقبوها فوجدوها اذا اصبحت تقول يا نفس هذا يومك ليس لك يوم الا هو. فتجتهد حتى المساء اذا جاء المساء قالت يا نفس
هزه ليلتك ليس لك ليلة غيرها. فتجتهد حتى الصباح اشوف بقى لما انا احاسب نفسي كده يوم بيوم نص يوم بنص يوم قبل ما احط دماغي على المخدة كده واقول اللهم قني عذابك يوم تبعث عبادك اكون مخلص اللي علي
هتصلي صلاة مودع. هتصوم صيام مودع عباداتك كلها هتتأثر ايجابيا جدا خلي المحاسبة دقيقة. وخلي المحاسبة يعني تحسن نفسك الاول على الفرائض. لازم الفرائض تبقى خلصانة كل يوم حسن نفسك عن المحرمات
المباحات على المستحبات المكروهات حسبة دقيقة. والله تجد اثرها سريع جدا. تجد عبادتك اتطورت جدا. اللي بيسألك بقى اخشع في صلاتي ازاي هو ما فيش حل غير المحاسبة وذكر الموت
ساعتها هتكون صلاتك صلاة مودع. وحجابك حجاب مودع. وصومك صام مودع. نسأل الله سبحانه وتعالى ان يهدينا واياكم سواء السبيل وان يحسن لنا اخواتي. جزاكم الله خيرا. الحمد لله رب العالمين